“Ніколі раней я не ўдзельнічала ў такіх незвычайных уроках (бінарных, інтэграваных), — гаво­рыць Настасся Захарэнка, навучэнка 11 “Г” класа. — У кожнага з вучняў была свая роля. Было вельмі хвалю­юча выступаць перад ганаровымі гасцямі, сярод якіх — праслаўленыя алімпійцы Магілёўшчыны, але мы справіліся. Наш класны кіраўнік, Андрэй Віктаравіч, які з’яўляўся арганізатарам гэтага ўрока, здзівіў нас тым, наколькі цікава можна прыдумаць і ўвасобіць у жыццё сваю ідэю. Я вывучаю нямецкую мову, і ў адным з эпізодаў урока змагла выступіць з нямецкай прамовай”.